PATVIRTINTA

Raseinių r. Ariogalos gimnazijos direktoriaus

2022 m. vasario 22 d. įsakymu Nr. V-63

**RASEINIŲ R. ARIOGALOS GIMNAZIJOS PAILGINTOS MOKYMOSI DIENOS GRUPĖS AUKLĖTOJO PAREIGYBĖS APRAŠYMAS NR. 12**

**I SKYRIUS**

**BENDROSIOS NUOSTATOS**

1. Raseinių r. Ariogalos gimnazijos pailgintos mokymosi dienos grupės auklėtojas, kodas 234101, yra priskiriamas specialistų grupės pareigybei.

2. Pareigybės lygis –A2.

3. Pareigybės paskirtis – užtikrinti priešmokyklinio ugdymo grupės vaikių ir 1-4 klasių mokinių, kurių tėvai (globėjai, rūpintojai) dirba, saugią ugdymo (si) aplinką, pagalbą atliekant namų darbų užduotis, sprendžiant mokymosi sunkumus, šalinant mokymosi spragas..

4. Pailgintos mokymosi dienos grupės auklėtojas pavaldus gimnazijos direktoriaus pavaduotojui ugdymui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Pailgintos mokymosi dienos grupės auklėtojui keliami kvalifikaciniai reikalavimai:

5.1. turėti ne žemesnį kaip aukštąjį pedagoginį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;

5.2. kvalifikaciniai reikalavimai turi atitikti Lietuvos Respublikos švietimo įstatyme numatytus reikalavimus;

5.3. būti susipažinusiam su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais ugdymą;

6. Pailgintos mokymosi dienos grupės auklėtojas turi gebėti:

* 1. organizuoti saugią mokinių priežiūrą, kryptingą pažintinę, meninę, sportinę veiklą grupės patalpose ir lauke (gimnazijos teritorijoje);
  2. nuosekliai, planingai ir turiningai organizuoti veiklą, atitinkančią mokinių amžių;
  3. pagal galimybes sudaryti sąlygas mokinių saviraiškos poreikiams tenkinti;
  4. sudaryti sąlygas mokiniams atlikti namų darbus;
  5. savarankiškai planuoti ir organizuoti savo veiklą, spręsti iškilusias problemas ir konfliktus, dirbti komandoje;
  6. išmanyti bendravimo su vaikų/mokinių tėvais (globėjais, rūpintojais) metodikas;
  7. privalo mokėti bendrauti su vaikais/mokiniais, žinoti amžiaus tarpsnių psichologiją ir elgesio ypatybe;
  8. informuoti tėvus (globėjus, rūpintojus) apie mokinių savijautą, sveikatą, elgesį, veiklą pailgintos mokymosi dienos grupėje.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

1. Pailgintos mokymosi dienos grupės auklėtojas atlieka šias funkcijas:
   1. organizuoja ir vykdo veiklą pailgintos mokymosi dienos grupėje, atsižvelgiant į individualius mokinių ugdymo(-si) poreikius ir amžių;
   2. vykdo veiklą pailgintos mokymosi dienos grupėje, vadovaudamasis direktoriaus įsakymu patvirtinta programa – ilgalaikiu planu;
   3. laiku pildo dokumentaciją;
   4. rūpinasi mokinių sveikata, informuoja tėvus (globėjus, rūpintojus) apie vaiko savijautą, sveikatą, elgesį, veiklą pailgintos mokymosi dienos grupėje;
   5. prižiūri mokinius ir organizuoti turiningą jų veiklą pagal pailgintos mokymosi dienos grupės darbo grafiką;
   6. užtikrina ir prižiūri mokinių nuvykimą į neformaliojo švietimo užsiėmimus gimnazijoje;
   7. užtikrina fizinį ir psichologinį mokinių saugumą grupėje;
   8. įtaręs ar pastebėjęs bet kokias patyčias bet kokia forma nedelsdamas įsikiša ir nutraukia bet kokius tokį įtarimą keliančius veiksmus, primena mokiniams mokinio elgesio taisykles ir informuoja priešmokyklinio ugdymo grupės mokytoją, mokinio klasės vadovą arba socialinį pedagogą apie įtariamas arba įvykusias patyčias;
   9. esant galimybei išsaugo vykstančių patyčių kibernetinėje erdvėje įrodomus ir nedelsdamas imasi reikiamų priemonių patyčioms kibernetinėje erdvėje sustabdyti;
   10. bendradarbiauja su šeima (tėvais, globėjais, rūpintojais);
   11. praneša gimnazijos direktoriui, socialiniam pedagogui, psichologui, sveikatos priežiūros specialistei apie mokinio turimas socialines, sveikatos ir psichologines problemas;

7.10. laikosi gimnazijos darbo tvarkos taisyklių, pailgintos mokymosi dienos grupės tvarkos pareigybės aprašymo;

7.11 vadovaujasi Lietuvos Respublikos įstatymais ir poįstatyminiais aktais, Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugumą ir sveikatą, ir kitais gimnazijos direktoriaus patvirtintais vidaus dokumentais.

**IV SKYRIUS**

**ATSAKOMYBĖ**

8. Pailgintos mokymosi dienos grupės auklėtojas atsako už;

8.1. kokybišką dokumentų tvarkymą;

8.2. gimnazijos direktoriaus įsakymų, nurodymų savalaikį vykdymą;

8.3. saugos ir sveikatos, priešgaisrinės saugos instrukcijų , šio pareigybės aprašymo bei gimnazijos darbo tvarkos taisyklių vykdymą;

8.4. tvarkingą priemonių naudojimą;

8.5. suteiktos informacijos teisingumą bei konfidencialumą, asmens duomenų apsaugos teisės aktų nustatyta tvarka užtikrinimą;

8.6. už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka

\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau: